
A kurzus leírása:
Az underground fogalma az elmúlt hatvan évben számos változáson esett át, új jelentéstartományok ragadtak hozzá, különböző társadalmi csoportok pedig időről időre szimbolikusan kisajátították. Napjainkra az underground és a mainstream definíciója egyaránt oly problémássá vált, hogy a kurzus nem is igyekszik engedelmeskedni ennek a tudományos kényszernek, helyette az elméleti háttér fölépítése után olyan kulturális gyakorlatokat villant fel a hallgatóknak, melyek segíthetnek közelebb kerülni az underground életformához/stílushoz/értékrendhez. Egy olyan gazdag jelentésekkel bíró kulturális rendszerhez, mely „mainstream” médiakultúránkat olykor implicit, máskor explicit módon meghatározza. A kurzus résztvevői lehetőséget kapnak olyan gyakorlati és elméleti tudás elsajátítására, melynek segítségével saját underground terméket állíthatnak elő. Csoportmunka keretén belül alkothatnak meg egy szabadon választott témájú zine-t, mely korlenyomatként is fennmaradhat a kétezer-húszas évek Debrecenjéből.

Követelmények, feladatok: 
· Kollokvium (az előadás anyaga, kötelező olvasmány). 
· Egy csoportos projektmunkával – zine készítés – a jegy 50 %-a megszerezhető, de a vizsga megírása mindenkinek kötelező (ahol mindenkinek minimum elégséges jegyet kell szerezni).
Témakörök:
1. Orientáció, bemutatkozás
2. Kultúradefiníciók, Cultural Studies, a kulturális fordulat
3. Kultúrtechnikák
4. Underground zene: elméleti alapok
5. Az underground korszakai – a politikai underground
6. Bevezetés a zine-kultúrába
7. Filmnézés és elemzés (előre egyeztetett alkotás a magyar undergroundból)
8. Őszi szünet
9. A mainstreammel szembeni underground
10. Hibrid kulturális identitások (underground és mainstream közötti átjárások, kulturális ipar)
11. Esettanulmányok (a debreceni underground)
12. Napjaink médiakultúrája és a niche underground
13. Projektmunka-bemutatók
14. Projektmunka-bemutatók

